ซีไอเอ็มบีที  ประกาศหาทุนเฉียด 9 พันล้านบาท
ธนาคาร ซีไอเอ็มบีไทย ประกาศหาทุนเฉียด 9 พันล้านบาท-ขายทรัพย์สินอื้อซ่า
26 มี.ค. 2553

ธนาคาร ซีไอเอ็มบีไทย ประกาศหาทุนเฉียด 9 พันล้านบาท-ขายทรัพย์สินอื้อซ่า
ธนาคาร ซีไอเอ็มบีไทย ประกาศเพิ่มทุนจดทะเบียนของธนาคาร อีกจำนวน 1,483,266,769 บาทเป็น 8,157,967,378 บาท โดยการออกหุ้นเพิ่มทุนจำนวน 2,966,533,592 หุ้น มูลค่าหุ้นที่ตราไว้ 0.50 บาท ต่อหุ้น เสนอขาย หุ้นละ 1 บาทต่อหุ้น ให้แก่ผู้ถือหุ้นเดิม สัดส่วน 9 หุ้นเดิมต่อ 2 หุ้นใหม่  จะได้รับเงินทั้งสิ้น 2,966.53  ล้านบาท และออกตราสารหนี้ด้อยสิทธิที่มีลักษณะคล้ายทุนที่ธนาคารแห่งประเทศไทย นับเป็นเงินกองทุนชั้นที่ 1 และ/หรือชั้นที่ 2 จำนวนไม่เกิน 6,000 ล้านบาท เพื่อ เพิ่มและสร้างความแข็งแกร่งให้ธนาคาร ทำให้มีเงินกองทุนชั้นที่ 1 เพิ่มขึ้นและสามารถรองรับการขยายธุรกิจในอนาคต
นอกจากนี้ คณะกรรมการยังอนุมัติให้ขายหุ้นบริษัท หลักทรัพย์จัดการกองทุน(บลจ.) บีที ที่ธนาคารถืออยู่ทั้งหมด ไม่เกิน 24,999,993 หุ้น หรือ 99.99% ของทุนจดทะเบียน ให้กับ CIMB-Principal Asset Management Berhad (CPAM) โดยธนาคารจะรับค่าขายหุ้นบลจ. บีทีเป็นจำนวน 249,999,930 บาท ขายหุ้นบริษัทเวิลด์คลาส จำนวน 760,000 หุ้น หรือ20% ของทุนจดทะเบียนให้ กับ CIMB Bank Berhad (CIMB Bank) ในราคารวม 73,852,978.53 บาท และขายหุ้น บริษัทบริหารจัดการสินทรัพย์สาทร ที่ธนาคารถืออยู่ทั้งหมด99.99%  หรือจำนวน 24,999,993 หุ้น  ให้แก่ CIMB Group Sdn Bhd (CIMB Group) โดยธนาคารจะได้รับเงินจำนวน 229,149,954 บาท 
ภายหลังจากการขายหุ้นบบส. เสร็จสิ้น ธนาคารจะขายสินทรัพย์ด้อยคุณภาพ(NPLs) ซึ่ง มีมูลค่าทางบัญชีสุทธิจำนวน  3,160,530,190.71 บาท ณ วันที่ 31 ธันวาคม 2552 ให้แก่บบส. โดยจะชำระราคาเป็นเงินสดจำนวน 3,160,530,190.71 บาทและ  ธนาคารทำสัญญาให้กู้ยืมเงินจำนวนไม่เกิน 3 พัน ล้านบาทซึ่งได้รับการค้าประกันเต็มตามจํานวนโดย CIMB Group HoldingsBerhad เพื่อใช้เป็นเงินทุนบางส่วนในการทำรายการซื้อ NPLs จากธนาคาร